ddrg/super_eurlex huggingface dataset:
Oficialusis leidinys L 174 , 02/07/1997 p. 0007 - 0007



Tarybos reglamentas (EB) NR. 1256/97 1997 m. birželio 25 d. iš dalies keičiantis Reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje EUROPOS SĄJUNGOS TARYBA, atsižvelgdama į Europos Bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi 1965 m. birželio 15 d. Tarybos reglamentas Nr. 79/65/EEB, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [3], nustato tam tikrus iš žemės ūkio valdų gautų apskaitos duomenų ir kitos individualios detalios informacijos, gautos įgyvendinant tą reglamentą, naudojimo apribojimus; kadangi atsižvelgiant į pavojų, kad ūkininko pateikta informacija gali būti panaudota kitais tikslais, negu numatytieji nurodytame reglamente, reikia dar labiau drausti neleistinai naudoti tokią informaciją; kadangi dėl to reikia iš dalies pakeisti aptariamąjį reglamentą, PRIĖMĖ ŠĮ REGLAMENTĄ: 1 straipsnis Reglamento Nr. 79/65/EEB 15 straipsnio 1 dalis keičiama ir išdėstoma taip: "1. Draudžiama apmokestinimo tikslais naudoti kokius nors individualius apskaitos duomenis ar kitokią individualią informaciją, gautą įgyvendinant šį reglamentą, arba atskleisti ar naudoti tokius duomenis kitais tikslais, negu nurodytieji 1 straipsnyje." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1997 m. birželio 25 d. Tarybos vardu Pirmininkas J. Van Aartsen [1] OL C 127, 1997 4 24, p. 15. [2] OL C 167, 1997 6 2. [3] OL 109, 1965 6 23, p. 1859/65. Reglamentas su paskutiniais pakeitimais, padarytais Reglamentu (EB) Nr. 2801/95 (OL L 291, 1995 12 6, p. 3). --------------------------------------------------
Oficialusis leidinys L 331 , 03/12/1997 p. 0003 - 0004



Komisijos reglamentas (EB) Nr. 2396/97 1997 m. gruodžio 2 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį valstybės narės Komisijai pateikė paraiškas dėl tam tikrų pavadinimų užregistravimo geografinėmis nuorodomis ar kilmės vietos nuorodomis; kadangi pagal minėto reglamento 6 straipsnio 1 dalį buvo nustatyta, kad paraiškos atitinka minėtą reglamentą visų pirma dėl to, kad jose pateikta visa minėto reglamento 4 straipsnyje numatyta informacija; kadangi šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal reglamento 7 straipsnį pateikto protesto dėl šio reglamento priede nurodyto pavadinimo; kadangi todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip geografinę nuorodą, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Komisijos reglamento (EB) Nr. 2400/96 [4] priedas ir į "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN), kaip numatyta Reglamento (EEB) Nr. 2081/92 6 straipsnio 3 dalyje. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. gruodžio 2 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 109, 1997 4 8, p. 5. [4] OL L 327, 1996 12 18, p. 11. -------------------------------------------------- PRIEDAS EB SUTARTIES II PRIEDE IŠVARDYTI ŽMONĖMS VARTOTI SKIRTI PRODUKTAI Šviežia mėsa ir subproduktai: PORTUGALIJA: - Borrego do Baixo Alentejo (SGN) --------------------------------------------------
Oficialusis leidinys L 108 , 25/04/1997 p. 0047 - 0047



Komisijos reglamentas (EB) Nr. 738/97 1997 m. balandžio 24 d. laikinai nukrypstantis nuo Reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2222/96 [2], ypač į jo 9 ir 13 straipsnius, kadangi 1995 m. birželio 26 d. Komisijos reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių, panaikinančio Reglamentą (EEB) Nr. 2377/80 [3], su paskutiniais pakeitimais, padarytais Reglamentu (EB) Nr. 266/97 [4], 10 straipsnio 1 dalyje numatyta, kad eksporto licencijos išduodamos penktą darbo dieną nuo paraiškos pateikimo, jeigu Komisija per tą laiką nesiėmė jokių konkrečių veiksmų; kadangi atsižvelgiant į tai, kad iki 1997 m. birželio 30 d. dar yra likęs nedidelis kiekis, kuriam gali būti išduotos licencijos, ir tai, kad per 1997 m. gegužės pirmąsias 10 dienų yra tik kelios dienos, kada gali būti skelbiamas Oficialusis leidinys, penkių dienų svarstymo laikotarpis yra per trumpas, kad užtikrintų patikimą rinkos valdymą ir jis turėtų būti laikinai pratęstas iki šešių dienų; kadangi šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Nepaisant Reglamento (EB) Nr. 1445/95 10 straipsnio 1 dalies, nuo 1997 m. balandžio 28 d. iki gegužės 7 d. pateiktos paraiškos gauti licencijas išduodamos šeštą darbo dieną nuo paraiškos pateikimo, jeigu Komisija per tą laiką nesiėmė jokių minėtojo straipsnio 2 dalyje nurodytų konkrečių veiksmų. 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. balandžio 24 d. Komisijos vardu Franz Fischler Komisijos narys [1] OL L 148, 1968 6 28, p. 24. [2] OL L 296, 1996 11 21, p. 50. [3] OL L 143, 1995 6 27, p. 35. [4] OL L 45, 1997 2 15, p. 1. --------------------------------------------------
Oficialusis leidinys L 189 , 27/07/2000 p. 0015 - 0016



Komisijos reglamentas (EB) Nr. 1651/2000 2000 m. liepos 26 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1509/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Prancūzija Komisijai perdavė paraišką dėl pavadinimo užregistravimo geografine nuoroda. (2) Pagal minėto reglamento 6 straipsnio 1 dalį buvo nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa pagal minėto reglamento 4 straipsnį reikalaujama informacija. (3) Pavadinimą išspausdinus Europos Bendrijų oficialiajame leidinyje [3], Komisija dėl minėto reglamento priede nurodyto pavadinimo negavo nė vieno pagal to reglamento 7 straipsnį pateikto protesto. (4) Dėl to šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu visoje Bendrijoje jį saugoti kaip saugomą geografinę nuorodą. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1576/2000 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 26 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 174, 2000 7 13, p. 7. [3] OL C 274, 1999 9 28, p. 5. [4] OL L 327, 1996 12 18, p. 11. [5] OL L 181, 2000 7 20, p. 35. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Mėsa PRANCŪZIJA Agneau du Limousin (SGN) --------------------------------------------------
Oficialusis leidinys L 076 , 16/03/2001 p. 0007 - 0008



Komisijos reglamentas (EB) Nr. 509/2001 2001 m. kovo 15 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Italija ir Prancūzija Komisijai pateikė dvi paraiškas dėl tam tikrų pavadinimų užregistravimo kilmės vietos nuorodomis. (2) Pagal minėto reglamento 6 straipsnio 1 dalį buvo nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa pagal minėto reglamento 4 straipsnį reikalaujama informacija. (3) Šiuos pavadinimus išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pateikto protesto dėl šio reglamento priede nurodytų pavadinimų. (4) Todėl šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip saugomas kilmės vietos nuorodas. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 464/2001 [5], priedą, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos kilmės vietos nuorodos (SKVN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. kovo 15 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 193, 2000 7 11, p. 12 irOL C 131, 2000 5 12, p. 2 ir 5. [4] OL L 327, 1996 12 18, p. 11. [5] OL L 66, 2001 3 8, p. 29. -------------------------------------------------- PRIEDAS REGLAMENTO (EEB) Nr. 2081/92 II PRIEDE IŠVARDYTI ŽEMĖS ŪKIO PRODUKTAI Eteriniai aliejai ITALIJA Bergamotto di Reggio Calabria-Olio essenziale (SKVN) EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Sūris PRANCŪZIJA Bleu du Vercors-Sassenage(SKVN) --------------------------------------------------
Oficialusis leidinys L 268 , 09/10/2001 p. 0023 - 0023



Komisijos reglamentas (EB) Nr. 1965/2001 2001 m. spalio 8 d. iš dalies keičiantis Reglamentą (EEB) Nr. 2807/83, nustatantį išsamias informacijos apie valstybių narių žuvies sugavimus registravimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą [1], su paskutiniais pakeitimais, padarytais Reglamentu (EB) Nr. 2846/98 [2], ypač į jo 6 straipsnio 8 dalį, kadangi: (1) Reglamento (EEB) Nr. 2847/93 6 straipsnyje reikalaujama, kad Bendrijos žvejybos laivų, kurių bendras ilgis yra 10 metrų arba daugiau, kapitonai pildytų laivo žurnalą. Dėl to 1983 m. rugsėjo 22 d. Komisijos reglamento (EEB) Nr. 2807/83, nustatančio išsamias valstybių narių žuvies sugavimų registravimo taisykles [3], su paskutiniais pakeitimais, padarytais Reglamentu (EB) Nr. 2737/1999 [4], IV ir V prieduose reikėtų aiškiai nustatyti žvejybos laivus, kuriems taikomas šis reikalavimas. (2) Reglamento (EEB) Nr. 2807/83 VIIIa priede išvardijamos radijo stotys, per kurias Bendrijos žvejybos laivai perduoda tam tikrus pranešimus. Minėtame priede išvardytos Prancūzijos ir Vokietijos radijo stotys jau nebeveikia. Dėl to nuorodas į jas iš pirmiau nurodyto priedo reikia išbraukti. (3) Dėl to Reglamentą (EEB) Nr. 2807/83 reikia atitinkamai iš dalies pakeisti. (4) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo dokumentu Reglamentas (EEB) Nr. 2807/83 iš dalies keičiamas taip: 1) IV ir V priedų 2.1.1 punktas keičiamas šiuo punktu: "2.1.1. Laivai, kuriuose laivo žurnalas turi būti pildomas Bendrijos žvejybos laivų, kurių bendras ilgis yra 10 metrų arba daugiau, kapitonai pildo laivo žurnalą. Bendrijos žvejybos laivų, kurių bendras ilgis yra mažiau nei 10 metrų, kapitonai taip pat pildo laivo žurnalą, jeigu to reikalauja valstybė narė, su kurios vėliava atitinkamas laivas plaukioja."; 2) toliau nurodytos eilutės išbraukiamos iš VIIIa priedo: "Norddeich Radio | DAN | Boulogne | FFB | Bordeaux-Arcachon | FFC | Saint-Nazaire | FFO | Brest | FFU". | 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. spalio 8 d. Komisijos vardu Franz Fischler Komisijos narys [1] OL L 261, 1993 10 20, p. 1. [2] OL L 358, 1998 12 31, p. 5. [3] OL L 276, 1983 10 10, p. 1. [4] OL L 328, 1999 12 22, p. 54. --------------------------------------------------
Oficialusis leidinys L 345 , 29/12/2001 p. 0047 - 0048



Komisijos reglamentas (EB) Nr. 2601/2001 2001 m. gruodžio 28 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Ispanija Komisijai pateikė paraiškas dėl Manzana Reineta del Bierzo pavadinimo užregistravimo kilmės vietos nuoroda ir Salchichón de Vic/Llonganissa de Vic pavadinimo užregistravimo geografine nuoroda. (2) Pagal minėto reglamento 6 straipsnio 1 dalį nustatyta, kad minėtos paraiškos atitinka visus to reglamento reikalavimus, visų pirma jose pateikta visa pagal minėto reglamento 4 straipsnį reikalaujama informacija. (3) Reglamento (EEB) Nr. 2081/92 priede nurodytus pavadinimus išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį teikto protesto. (4) Dėl to šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu visoje juos saugoti Bendrijoje kaip saugomas kilmės vietos nuorodas ir saugomas geografines nuorodas. (5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2372/2001 [5], priedą, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos kilmės vietos nuorodos (SKVN) ir saugomos geografinės nuorodos (SGN). 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas ir visas tiesiogiai taikomas visose valstybėse narėse. Priimta Briuselyje, 2001 m. gruodžio 28 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 86, 2001 3 16, p. 4 ir OL C 96, 2001 3 27, p. 8. [4] OL L 327, 1996 12 18, p. 11. [5] OL L 320, 2001 12 4, p. 9. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai ISPANIJA Manzana Reineta del Bierzo (SKVN) Mėsos pagrindo gaminiai ISPANIJA Salchichón de Vic/Llonganissa de Vic (SGN) --------------------------------------------------
Oficialusis leidinys L 055 , 24/02/2001 p. 0044 - 0044



Komisijos reglamentas (EB) Nr. 371/2001 2001 m. vasario 23 d. iš dalies keičiantis Reglamentą (EB) 2734/2000, iš dalies pakeičiantį Reglamentą (EB) Nr. 1627/89 dėl galvijienos supirkimo konkurso tvarka ir taikantį leidžiančias nukrypti nuostatas arba iš dalies pakeičiantį Reglamentą (EB) Nr. 562/2000, nustatantį Tarybos reglamento (EB) Nr. 1254/1999 išsamias taikymo taisykles dėl galvijienos supirkimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Reglamentą (EEB) Nr. 1254/1999 dėl bendro galvijienos rinkos organizavimo [1], ypač į jo 47 straipsnio 8 dalį, kadangi: (1) 2000 m. gruodžio 14 d. Komisijos reglamentu (EB) Nr. 2734/2000, iš dalies pakeičiančiame Reglamentą (EB) Nr. 1627/89 dėl galvijienos supirkimo konkurso tvarka, taikantį leidžiančias nukrypti nuostatas arba iš dalies pakeičiantį Reglamentą (EB) Nr. 562/2000, nustatantį išsamias Tarybos Reglamento (EB) Nr. 1254/1999 taikymo taisykles dėl galvijienos supirkimo [2], su paskutiniais pakeitimais, padarytais Reglamentu (EB) Nr. 283/2001 [3], yra nustatyta nemažai Komisijos reglamento (EB) Nr. 562/2000 [4] pakeitimų ir nuo jo leidžiančių nukrypti nuostatų atkreipiant dėmesį į išskirtinę padėtį rinkoje, nulemtą su spongiformine encefalopatija (BSE) susijusių pastarojo meto įvykių. (2) Atsižvelgiant į šią išskirtinę rinkos padėtį ir siekiant didesnio Reglamentu (EB) Nr. 2734/2000 numatytų intervencinių priemonių veiksmingumo, į kategorijų, kurioms gali būti taikoma intervencija, sąrašą reikėtų papildomai įtraukti Austrijai taikytiną C kategoriją. Tą reglamentą reikėtų atitinkamai iš dalies pakeisti. (3) Atsižvelgiant į padėties raidą, šis reglamentas turi įsigalioti tuoj pat. (4) Šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2734/2000 2 straipsnis pakeičiamas taip: "2 straipsnis Nepaisant Reglamento (EB) Nr. 562/2000 4 straipsnio 1 dalies pirmos pastraipos, papildomi produktai, kuriuos galima supirkti intervencijai, yra šie: - A kategorijos, O2 ir O3 klasės, - Austrija: C kategorijos, U3, R3 ir O3 klasės, - Airija: C kategorijos, O4 klasės, - Jungtinė Karalystė – Šiaurės Airija: C kategorija, O4 klasės." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. vasario 23 d. Komisijos vardu Franz Fischler Komisijos narys [1] OL L 160, 1999 6 26, p. 21. [2] OL L 316, 2000 12 15, p. 45. [3] OL L 41, 2001 2 10, p. 22. [4] OL L 68, 2000 3 16, p. 22. --------------------------------------------------
Oficialusis leidinys L 081 , 21/03/2001 p. 0020 - 0020



Komisijos reglamentas (EB) Nr. 544/2001 2001 m. kovo 20 d. nustatantis Tarybos reglamento (EB) Nr. 2200/96 taikymo taisykles veiklos fondams teikiamai finansinei paramai EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 48 straipsnį, kadangi: (1) Reglamento (EB) Nr. 2200/96 15 straipsnio 6 dalyje yra numatyta leisti valstybėms narėms, be veiklos fondo, gamintojų organizacijoms mokėti nacionalinę finansinę paramą. Valstybės narės gali prašyti Bendrijos iš dalies kompensuoti šią papildomą paramą. (2) Reglamento (EB) Nr. 2200/96 52 straipsnyje nustatytas pagalbos finansavimo būdas 1999 m. gegužės 17 d. Tarybos reglamentu (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai, iš dalies pakeičiančiu bei panaikinančiu tam tikrus reglamentus [3], buvo iš dalies pakeistas ir įsigaliojo nuo 2000 m. sausio 1 d. Ateityje ši pagalba bus laikoma žemės ūkio rinką stabilizuojančia intervencine priemone, kaip apibrėžta 1999 m. gegužės 17 d. Tarybos reglamento (EB) Nr. 1258/1999 dėl bendrosios žemės ūkio politikos finansavimo [4] 1 straipsnio 2 dalies b punkte. (3) Šiomis aplinkybėmis reikėtų nustatyti išsamias taisykles, kaip vykdyti finansavimą atsižvelgiant į naują padėtį. Šios nuostatos pirmiausia turėtų nustatyti, kokio dydžio Bendrijos parama yra įmanoma šiuo metu, palyginti su anksčiau suteiktąja per Bendrijos paramos sistemą. (4) Dėl to, kad Reglamento (EB) Nr. 1257/1999 56 straipsnio nuostatos pradėtos taikyti nuo 2000 m. sausio 1 d., šio reglamento nuostatas būtų tikslinga taikyti paramai, išmokamai už metinius laikotarpius, prasidedančius nuo minėtos datos. (5) Šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2200/96 15 straipsnio 6 dalies antroje pastraipoje nurodytos išlaidos finansuojamos iš EŽŪOGF Garantijų dalies, padengiant 50 % gamintojų organizacijoms suteiktos finansinės paramos. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas pagalbai, išmokėtai už metinius laikotarpius, prasidedančius po 2000 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. kovo 20 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 328, 2000 12 23, p. 2. [3] OL L 160, 1999 6 26, p. 80. [4] OL L 160, 1999 6 26, p. 103. --------------------------------------------------